(2060) Chiron

Den Asteroid (2060) Chiron gouf den 18. Oktober 1977 vum Charles Kowal um Palomar-Observatoire entdeckt an nom Cheiron, Jong vum Kronos an der griichescher Mythologie an der Philyra genannt.

De Chiron war den éischten observéierten Objet, deen zu de sougenannten Zentauren zielt, déi tëscht de baussenzege Planéiten op onstabillen Ëmlafbunne lafen. E staamt eventuell aus der Kuiperceinture. Den Duerchmiesser vum Chiron gëtt op 148 bis 208 km geschat. A knapps 6 Stonne rotéiert en ëm seng eegen Achs.

1991 gouf ëm de Chiron e gasfërmege Mantel (Koma) entdeckt, wouduerch hien haut net nëmmen als Asteroid, mä och als (dee gréisste bekannte) Koméit klasséiert gëtt. Nieft senger Bezeechnung als Asteroid huet dësen Objet dofir och eng Bezeechnung als periodesche Koméit (95P/Chiron).

 Kuckt och 

 Lëscht vun den Asteroiden
 Koméitelëschten

2060
Kategorie:Asteroide vum Typ B‎
Kategorie:Kuerzperiodesch Koméiten
Kategorie:Astronomesch Objeten, déi 1977 entdeckt goufen
Kategorie:Zentaurasteroiden
Chiron
Kategorie:Entdeckunge vum Palomar-Observatoire
Kategorie:Entdeckunge vum Charles Thomas Kowal